**Heti üzenet 2018. Szeptember 10.**

**A menyasszony méltósága**

**„Hallelujah! Mert királyságra lépett az Úr, a mi Istenünk, a mindeneken uralkodó. Örüljünk, ujjongjunk, adjunk dicsőséget neki. Mert eljött a Bárány menyegzője, s asszonya felkészítette magát. Megadták neki, hogy fénylő, tiszta gyolcsba burkolózzék.” A gyolcs a szentek igazságos viselkedése. „Írd meg: Boldogok, akik a Bárány menyegzői lakomájára hivatalosak!” (Jele 19:6-9 Vida ford.)**

Ez egy kétségtelenül bátorító, és felemelő ige, hiszen, mint olvashatjuk, lesz egy nap amikor Királyságra lép a Krisztus, menyasszonyáról pedig ki lehet jelenteni, hogy végre felkészült. De ha a Szellem által olvassuk, megérthetjük, hogy mit akar az Úr a mai kor keresztényének üzenni.

Korszakok fognak nyom nélkül eltünni minden eretnekségükkel, és minden gonoszságukkal együtt. A dicsőséges menyasszony pedig (ahogy az írás mondja) meg fog jelenni, mert Isten tervét semmi sem hiúsíthatja meg!

Isten terve pedig az, hogy te, és én legyünk a fehér gyolcsba öltözött menyasszony. A szenteknek azon része, melynek megigazult identitása révén megigazult, igazságos cselekedetei vannak a saját korszakában.

Ezek a szentek nem csak menyasszony mivoltukkal vannak tisztában, hanem önnön megigazultságukkal is. A megigazultság ad számukra tartást, és állítja helyre önértékelésüket a legteljesebb mértékben.

Az igazságos viselkedés (ahogy Csia Lajos fordítja) a menyasszony külső életére vonatkozik ahogy a hétközni életben, a hétköznapi környezetében él.

Ez az élet pedig nem egyéb, mint a Krisztus szentül igaz élete!

A menyasszony megszentelődése olyan folyamat melynek fundamentuma a Bárány szentsége.

**Ő lett számára bölcsességgé, igazságossággá, és megszentelődéssé. (1Kor 1:31)**

Feltehetjük a kérdést, hogy milyen típusú emberek alkotják a Bárány menyasszonyát?

**...akik a nagy szorongattatásból jönnek, és akik ruháikat megmosták és megfehérítették a Bárány vérével. (Jele 7:14 Csia ford.)**

A megszentelődés a Bárány vérének benső alkalmazása. A tragédia, hogy a mostani trendek egyszerűen negligálják kiiktatják a megtérést, és az Úr vérének szerepét. Nem tudom, ki hogy van vele, de én egyszerűen képtelen vagyok egy vértelen kereszténységet elképzelni. Az olyat melynek nem Krisztus Fősége, tekintélye, élete áll a középpontjában.

Ha a menyasszony nem rendeli alá magát a Bárány tekintélyének, ha nem megy át megtérések megtöretések sorozatán, miről beszélünk?

Testvérek! Hadd hívjam fel a figyelmet egy alapvető dologra!

Minden olyan szolgálat tanítás, ígéret (legyen bármilyen szép) mely nélkülözi a Bárány vérét, nem egyéb mint jogtalan, törvénytelen ragadomány. Isten azonban így ír Önmagáról:

**M ert én, az Úr, a jogosságot szeretem, gyűlölöm a gazsággal szerzett ragadományt.**

**(Ézsa 61:8)**

A vér benső alkalmazása jelenti a létező legintimebb kapcsolatot a Báránnyal. Azt hogy a menyasszony élete a Bárány élete által van, kizárólag, és csakis az Ő élete által képes létezni.

A tragédia, hogy ma szóba se kerül hogy Krisztus fehér ruhás menyasszonyra vágyódik, és lehet ki kéne mosnunk az életünket a mennyei mosodában, hogy Felkészültek legyünk, s elkezdődhessen a várva várt menyegző.

A Bárány vérének alkalmazása nem a mennyben történik, hanem már itt a földön, ezért oda kell menjünk a Bárányhoz, hogy életet nyerjünk.

**Bizony, bizony mondom néktek: Ha nem eszitek az ember Fiának testét és nem isszátok az ő vérét, nincs élet bennetek. (Jn 6:53)**

Enni, Inni kell Urat, ruháinkat tisztátalan indítékainkat mosni a vérében, hogy életünk legyen!

Mennél több olyan dologból térünk meg melyre a Szellem világít rá, annál nagyobb mértékben részesülünk a Bárány életéből.

A Bárányból való részesedés nem lehet más módon csak ha a menyasszony a Bárány fennhatósága alá rendeli az egész valóját. Így lesz képes minden lelkiismereti probléma nélkül megállni a trón előtt, s imádni, a rajta ülőt.

Most az Eklézsiának mint Menyasszonynak kell, (kéne) tündökölnie, világítani vérben megmosott életével a világban.

A Krisztus egységéből fakadó átadott élet azt jelenti, hogy azon dolgok, kerülnek prioritásba amik Neki fontosak. Az egyén életében működik a szétválasztás melyet az Ige fényében gyakorol. Vagyis, amikor a menyasszony a régi feslett helyett azt az új életet választja mely a Bárányból árad.

Ez a szentek megigazult magaviselete, azoké akik a megtérést és a változást választották.

Amennyiben ezt választjuk, akkor Boldognak mond minket az Ige.

**Én vagyok az Alfa, és az Omega, az első és utolsó, a kezdet és a vég (Elkezdő, és a Befejező). Boldogok, akik megmossák ruháikat, hogy joguk legyen az élet ligetéhez és ahhoz, hogy a kapukon át bemenjenek a városba. (Jele 22:14 Csia ford.)**

Egyszerűen nem létezik annál nagyobb vígasztalás mint amikor látást kapunk arról hogy Isten célba viszi mind az egyéni életünket, mind pedig az Eklézsia életét. Ekkor megnyílik a szemünk arra hogy a Bárány "Elkezdő és Befejező". Ennek az alapvető ténynek vígasztalás forrásává kell válnia. Amellett hogy a maga realitásában látjuk a dolgokat, szellemben is kell őket látnunk.

A Szellem pedig Krisztust mint "Elkezdőt és Befejezőt" leplezi le számunkra. Testvérek, miközben imádjunk a Bárányt, s mossuk ruháinkat a vérében, tudnunk kell, hogy Krisztus befejezi azt a jó munkát amit elkezdett a bensőnkben. Engedjük hogy a szívünk lágy legyen! Kész arra hogy bármikor visszaforduljon Urához! Kész arra hogy kegyelmet, kegyelemre vegyen! Ha így élünk felhatalmazásunk lesz az életligetéhez, az életfájához, mely kizárólag a menyasszony számára van fenntartva.

**Mert megvígasztalta az Örökkévaló Cziont, megvígasztalta minden romjait, és pusztáját olyanná tette mint az Éden, és sivatagát olyanná, mint az Örökkévaló kertje, öröm és vígasság találtatik abban, hálaszó és dalnak hangja! (Ézsa 51:3 IMIT ford.)**

A láthatatlan Egyházat Krisztushoz ragaszkodó emberek alkotják, akik vérében megmosták egész lényünket.

Egy egészséges szívű menyasszony folyton a vőlegényének a társaságára, a vele való egységre vágyódik. Ilyen, egészséges szívnek kell bennünk is dobognia, mely nem fél a változástól a megtéréstől, s ennek fényében folyamatosan a menyegzőjére készül. Csodálatosnak, egészen természetfeletti ajándéknak kell tekintenünk a Bárány vérét, mely kiapadhatatlan, élő, friss, és minden korszakban a rendelkezésünkre áll.

**Tergulicza Eszter**